0 SHARES Share Tweet

Čekanje je završeno! Famoza ovog leta ponovo organizuje veliku koncertnu anketu i daje vam jedinstvenu priliku da jasno pokažete organizatorima koje zvezde želite da vidite u Srbiji i Hrvatskoj u narednih godinu dana!

Na spisku se ove godine nalaze 33 muzičara i to po vašim željama. Jedini kriterijum bio je da su to zvezde koje imaju isključivo ili makar većinski mladu publiku jer kao što znamo, one su veoma zapostavljene. Na spisak smo stavili i neke zvezde koje trenutno nisu aktivne, poput One Directiona ili Taylor Swift ali kako nikad ne znam kad će se one vratiti, bolje je da organizatori imaju i njihove rezultate.

Još jednom bismo vas podsetili zašto je ova koncerta anketa važnija nego ikad:

1. Famoza jedina pravi ovakve ankete vezane za želje mladih na našim prostorima. Naša koncertna anketa je jedini način da se vaš glas čuje

2. Famoza ima kontakt sa SVIM velikim organizatorima na našim prostorima, uključujući tu i one koji su u naše zemlje dovodili Beyonce, Jennifer Lopez ili Justina Biebera. Rezultat ankete ići će na njihove adrese a mi ćemo se potruditi da o time rezultatima i razgovaramo sa njima i čujemo njihovo mišljenje!

3. Famoza je od prošle jeseni najveći portal za tinejdžere na čitavom prostoru bivše Jugoslavije, što samo potvrđuje organizatorima da su rezultati naše ankete važniji nego ikad!

VAŽNO: PROČITAJTE OVO PRE NEGO ŠTO GLASATE!

1. Spreman si/spremna si da izdvojiš oko 30-50 evra za kartu za koncert. Manje zvezde (Sabrina, Jorge, Melanie…) koštaju manje a veće (Selena, Ariana, Justin, 1D) više. To što glasaš za 10 zvezda ne znači da ti treba 500 evra za sve koncerte, jer je izvesno da se u našem regionu može održati jedan, maksimalno dva nastupa mladih zvezda za godinu dana.

2. Glasaćeš samo pod uslovom da zaista možeš da dođeš na koncert i da nemaš izgovor poput “Možda ću taj dan morati da učim”, “Neće mi dati moji”, “Daleko mi je” ili “Nemam s kim da idem”. Ukoliko misliš da verovatno ne možeš da dođeš onda je bolje da ne glasaš uopšte jer nam treba realan broj fanova koji bi došli. Puno glasova a malo ljudi na koncertu bilo bi jako loše ne samo za tvoj fandom već i za sve fandome uopšte! Takođe, nemojte pozivati fanove iz dalekih zemalja da glasaju – primetićemo to i poništiti ih. Već jednom smo to morali da uradimo.

3. Možeš da glasaš jedan jedini put, za maksimalno deset izvođača! Ako pogrešiš, imaš mogućnost glasaš ispočetka. Takođe, ne moraš da daješ glasove za svih 10 izvođača, već samo za one za koje bi platila kartu. Nemoj glasati za nekog zato što te neko moli, osim pod uslovom da bi išao/išla na taj nastup

4. Svi ovi izvođači mogu da dođu isključivo u Srbiju ili Hrvatsku jer su to jedini dve zemlje regiona koje imaju arene i mogu da ih ugoste na pravi način.

5. Anketa počinje 27. jula u 12h i završava se tačno 6. avgusta u 12h.